ӨЗБЕКСТАНДА ФЕРМЕРЛЕРДІҢ МҮЛКІН ТӘРКІЛЕУ ЖАЛҒАСУДА
"ӨЗБЕКСТАНДА ФЕРМЕРЛЕРДІҢ МҮЛКІН ТӘРКІЛЕУ ЖАЛҒАСУДА" | "https://abai.kz/post/42994"
TITLE: ӨЗБЕКСТАНДА ФЕРМЕРЛЕРДІҢ МҮЛКІН ТӘРКІЛЕУ ЖАЛҒАСУДА
URL: https://abai.kz/post/42994
META: "ӨЗБЕКСТАНДА ФЕРМЕРЛЕРДІҢ МҮЛКІН ТӘРКІЛЕУ ЖАЛҒАСУДА" | "https://abai.kz/post/42994"
DATE: 18.12.2015
AUTHOR(s): Абай-Ақпарат
TOTAL WORDS: 121
TEXT: Өзбекстанның Жизақ облысының аттас ауданында мақта мен бидай сату бойынша мемлекеттік тапсырыс пен жоспарды орындамаған, сонымен қатар кәсіпорындар мен банктерге қарыз боп қалған фермерлердің дүние-мүлкін тәркілеу жалғасуда. «Айбалта» деп аталатын науқан барысында билік борышкерлердің қолында барын тартып алып жатыр. Жизақ ауданында сот шешімдерін орындау департаментінің қызметкерлері 200-ден астам фермердің мүлкін алып қойған. Қауіпсіздігі үшін аты-жөнін атамауды жөн көрген фермер: «Олар фермерлерге сот орындаушылары, әкімдік, әділет және полиция қызметкерлерін қосқанда 7-8 адам боп келеді. Қарыз боп қалған фермердің үйіндегі қолына іліккен заттың бәрін алып кетеді», -деді. Жизақ шаруалары мүлікті тәркілеу науқаны жергілікті билікке жақын фермерлерді айналып өтетінін айтып, шағымдануда. Биыл Өзбекстанда фермерлердің басым бөлігі мақта мен бидай бойынша мемлекеттік тапсырыс-жоспарды орындай алмады және коммерциялық банктер мен кәсіпорындар алдында қарыз боп қалды. Абай-ақпарат
